- Hindi News
- National
- 1.65 करोड़ में बनेगा पाॅलीटेक्निक काॅलेज 100 बिस्तर मातृ शिशु क्लीनिक की सुविधा
1.65 करोड़ में बनेगा पाॅलीटेक्निक काॅलेज 100 बिस्तर मातृ शिशु क्लीनिक की सुविधा
सोमवार को विधानसभा में पेश हुए बजट में जिलेवासियों को शिक्षा, स्वास्थ्य, कृषि व अन्य क्षेत्र में कई सौगातें मिली। स्कूल, काॅलेज स्टूडेंट्स, आम नागरिकों, किसानों व महिलाओं को सुविधाएं दिलाने बजट में कार्ययोजना बनाकर राशि स्वीकृत की गई है। एक करोड़ 65 लाख रुपए की लागत से जिला मुख्यालय में आईटीआई के बगल में पाॅलीटेक्निक काॅलेज बनेगा। इससे स्टूडेंट्स को उच्च शिक्षा का लाभ जिले में ही मिलेगा। दूसरे जिले पर आश्रित नहीं होना पड़ेगा। वर्ष 2018 में भवन निर्माण कराकर कक्षा संचालित होने के दावे किए जा रहे है। लंबे समय से जिलेवासी पाॅलीटेक्निक कालेज की मांग कर रहे थे।
नगर पालिका बालोद व दल्लीराजहरा में डेढ़-डेढ़ करोड़ रुपए, गुरुर, डौंडी, डौंडीलोहारा, अर्जुन्दा, चिखलाकसा, गुंडरदेही नगर पंचायत में 75-75 लाख रूपए की लागत से दीनदयाल उपाध्याय सर्वसमाज मांगलिक भवन बनेगा। इससे शादी, सामाजिक व मांगलिक कार्यक्रम कराने में नागरिकों को निजी भवन का सहारा नहीं लेना पड़ेगा। शहर में जगह की कमी के चलते आयोजन कराने में लोगों को सुविधा होगी। पुरानी दो घोषणा को भी इस बजट मंे शामिल किया गया है।
किसानों को गन्ना में 50 रुपए प्रति क्विंटल बोनस
जिले में शुगर मिल है। जिससे लोग इस बार काफी मात्रा में गन्ना लगाए है। बजट में गन्ना किसानों को 50 रूपए प्रति क्विंटल बोनस भी दिया जाएगा। जिससे जिले के गन्ना किसानों को लाभ होगा। साथ ही जिले में गन्ना लगाने किसान प्रेरित भी होंगे। इस माह तक गन्ना लगाया जा सकता है। शक्कर कारखाने को चलाने का प्रयास किया जा रहा है।
पुरानी दो घोषणा भी इस बजट में शामिल, इसमें से एक 100 बिस्तर चाइल्ड हॉस्पिटल तैयार
गुरुर व डौंडीलोहारा नए अनुविभाग: गुरुर और डौंडीलोहारा नया अनुविभाग यानि एसडीओ कार्यालय बनेगा। इसके अलावा पीडीएस राशन सामग्री वितरण व्यवस्था को कैशलेस किए जाने की कार्ययोजना बनाई गई है।
स्वास्थ्य के क्षेत्र में: स्मार्ट कार्ड में अब 30 के बजाए 50 हजार रुपए से इलाज करा सकते हैं। मुख्यमंत्री स्वास्थ्य बीमा की राशि 30 से बढ़ाकर 50 हजार रुपए कर दी गई है। इससे लोगोें को राहत िमलेगी।
किसानों को यह सौगात: सौर सुजला योजना, कृषि पंपों को निशुल्क बिजली, एकल बत्ती कनेक्शन, तीन विधानसभा संजारी बालोद, गुंडरदेही व डौंडीलोहारा के 10-10 बसाहटों में सोलर पंप से पेयजल व्यवस्था की जाएगी।
काॅलेज स्टूडेंट को मुफ्त में मिलेंगे स्मार्टफोन: सूचना क्रांति योजना के तहत कालेज स्टूडेंट को नि:शुल्क स्मार्टफोन वितरित किए जाएंगे। इसके अलावा पात्रता अनुसार लैपटाप व टेबलेट दिए जाएंगे।
पीड़ित महिलाओं के लिए सखी वन स्टाप सेंटर: बालोद जिला मुख्यालय में पीड़ित महिलाओं के लिए सखी वन स्टाप सेंटर खोलने की योजना है। इसके लिए जगह चिन्हांकित हो चुका है। बताया गया कि इसी माह अस्थाई भवन में सेंटर खोला जाएगा।
सुरक्षा बढ़ाने की कवायद: पुलिस में डायल 112 योजना लागू होगा। अपराध, दुर्घटना की स्थिति में तत्काल पुलिस सहायता मिलेगा। 10 मिनट में शहर व 30 मिनट में ग्रामीण क्षेत्र में पुलिस पहुंचेगी।
इन योजनाओं से लाभान्वित किया जाएगा: प्रधानमंत्री आवास योजना, महात्मा गांधी रोजगार गारंटी योजना, प्रधानमंत्री ग्राम सड़क योजना, ग्रामीण आजीविका मिशन, जनपद विकास निधि योजना, पंडित दीनदयाल जन्म शताब्दी।
शिक्षा के क्षेत्र में: सभी प्राथमिक शालाओं में अंग्रेजी कीट वितरित की जाएगी। स्कूलों का जीर्णोद्धार भी किया जाएगा। पेयजल व्यवस्था को दुरूस्त करने प्लानिंग तैयार कर राशि स्वीकृत की गई है।
यह फायदे: 2 लेन मार्ग से जुडने से आवागमन में सुविधाएं मिलेगी। इससे सड़क दुर्घटनाओं में कमी आने की उम्मीद है। यातायात का दबाव कम होगा। लोगों को आने-जाने में सुविधा होगी।
ब्लॉक मुख्यालय 2 लेन मार्ग से जुडेंगे: जिले के सभी ब्लॉक मुख्यालय बालोद, गुरुर, डौंडी, डौंडीलोहारा व गुंडरदेही 2 लेन मार्ग से जुडेंगे।
यह फायदे: संस्थागत प्रसव को बढ़ावा देने के मंशानुरूप चाइल्ड हाॅस्पिटल बनाया गया है। इसी साल से नए भवन की सुविधा मिलेगी। आर्थिक स्थिति से कमजोर लोगों के लिए यह कारगार साबित होगा।
100 बिस्तर मातृ शिशु क्लीनिक: जिला मुख्यालय में 100 बिस्तर मातृ शिशु क्लीनिक यानि चाइल्ड हाॅस्पिटल की सौगात जिलेवासियो को मिलेगी। भवन बनकर तैयार है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva